
	เรื่อง สอบราคาจ้างก่อสร้างถนนคอนกรีตเสริมเหล็ก สายบ้านนายป่อง หมู่ที่ ๗ ตำบลหัวสำโรง

	 

	             เทศบาลตำบลหัวสำโรงมีความประสงค์จะ สอบราคาจ้างก่อสร้างถนนคอนกรีตเสริมเหล็ก สายบ้านนายป่อง หมู่ที่ ๗ ตำบลหัวสำโรง   จำนวน  ๒  ช่วง 
            ช่วงที่ ๑ผิวจราจรกว้าง  ๔.๐๐  เมตร  ระยะทางยาว ๒๒๕.๐๐  เมตร  หนาเฉลี่ย  ๐.๑๕  เมตร  หรือพื้นที่ คสล. ไม่น้อยกว่า  ๙๐๐  ตารางเมตร 
            ช่วงที่ ๒ผิวจราจรกว้าง  ๔.๐๐  เมตร  ระยะทางยาว ๒๐.๐๐  เมตร  หนาเฉลี่ย  ๐.๑๕  เมตร  หรือพื้นที่ คสล. ไม่น้อยกว่า  ๘๐  ตารางเมตร 
           ตามแบบเทศบาลกำหนด
           ราคากลางของงานก่อสร้างในการสอบราคาครั้งนี้เป็นเงินทั้งสิ้น ๖๖๓,๐๐๐.๐๐ บาท (หกแสนหกหมื่นสามพันบาทถ้วน)

	            ผู้มีสิทธิเสนอราคาจะต้องมีคุณสมบัติ ดังต่อไปนี้

	                   ๑. เป็นผู้มีอาชีพรับจ้างงานที่สอบราคาจ้าง ซึ่งมีผลงานก่อสร้างประเภทเดียวกัน ในวงเงินไม่น้อยกว่า ๒๖๕,๒๐๐.๐๐ บาท
                   ๒. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว
                   ๓. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น
                   ๔. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่เทศบาลตำบลหัวสำโรง ณ  วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้
                    ๕. บุคคลหรือนิติบุคคล  ที่จะเข้าเป็นคู่สัญญา  ต้องไม่อยู่ในฐานะเป็นผู้ไม่แสดงบัญชีรายรับ รายจ่าย  หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ
                    ๖. บุคคลหรือนิติบุคคล  ที่จะเข้าเป็นคู่สัญญากับหน่วยงานของรัฐ  ซึ่งได้ดำเนินการจัดซื้อจัดจ้างด้วยระบบอิเล็กทรอนิกส์ (e-Government Procurement :e-GP)ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ            
                    ๗. คู่สัญญาต้องรับจ่ายเงินผ่านบัญชีเงินฝากกระแสรายวัน  เว้นแต่การรับจ่ายเงินแต่ละครั้งซึ่งมีมูลค่าไม่เกินสามหมื่นบาท  คู่สัญญาอาจขอรับเป็นเงินสดได้

	          กำหนดยื่นซองสอบราคา ในวันที่ ๒๐ มกราคม ๒๕๖๐ ถึงวันที่ ๓ กุมภาพันธ์ ๒๕๖๐ ตั้งแต่เวลา ๐๘.๓๐ น. ถึงเวลา ๑๖.๓๐ น. ณ สำนักงานเทศบาลตำบลหัวสำโรง อำเภอแปลงยาว จังหวัดฉะเชิงเทรา โดยในวันที่ ๓๐ เดือน มกราคม พ.ศ. ๒๕๖๐ เวลา ๐๘.๓๐ น. - ๑๖.๓๐ น. กำหนดรับซองสอบราคา ณ ห้องศูนย์รวบรวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ ที่ว่าการอำเภอแปลงยาว (ชั้น ๒) จังหวัดฉะเชิงเทรา และกำหนดเปิดซองใบเสนอราคาในวันที่ ๖ กุมภาพันธ์ ๒๕๖๐ ตั้งแต่เวลา ๑๐.๐๐ น. เป็นต้นไป  ห้องศูนย์รวบรวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ  ที่ว่าการอำเภอแปลงยาว  (ชั้น ๒)  จังหวัดฉะเชิงเทรา  

	          ผู้สนใจติดต่อขอซื้อเอกสารสอบราคาจ้าง   ในราคาชุดละ  ๗๐๐.- บาท  ได้ที่ สำนักงานเทศบาลตำบลหัวสำโรง อำเภอแปลงยาว จังหวัดฉะเชิงเทรา ในวันที่ ๒๐ มกราคม ๒๕๖๐ ถึงวันที่ ๓ กุมภาพันธ์ ๒๕๖๐ ตั้งแต่เวลา ๐๘.๓๐ น. ถึงเวลา ๑๖.๓๐ น.  ดูรายละเอียดได้ที่เว็บไซต์ www.gprocurement.go.th, www.hsr.go.th และ www.chachoengsao.go.th หรือสอบถามทางโทรศัพท์หมายเลข ๐-๓๘๘๕-๓๖๑๒ ต่อ ๑๕ ในวันและเวลาราชการ

	 
                    จึงประกาศให้ทราบโดยทั่วกัน
 

	                                                                                                          ประกาศ ณ วันที่ ๒๐ มกราคม พ.ศ. ๒๕๖๐

	
	(นายทวีศักดิ์ ชโนเมธาภรณ์)

	นายกเทศมนตรีตำบลหัวสำโรง

